	Tantárgy neve: Alkalmazott fizika
	Kreditértéke: 3
Összkredit: 6

	A tantárgy besorolása: kötelező 

	A tantárgy elméleti vagy gyakorlati jellegének mértéke, „képzési karaktere”: 90% elmélet, 10% gyakorlat (kredit%)

	A tanóra típusa: előadás óraszáma: 1. szemeszter: 30; 4. szemeszter: 20,

nyelve: magyar
Az adott ismeret átadásában alkalmazandó további módok, jellemzők (ha vannak): 
Mikroszkópos gyakorlat, fototechnikai vizsgálatok bemutatása

	A számonkérés módja (koll. / gyj. / egyéb): kollokvium
Az ismeretellenőrzésben alkalmazandó további (sajátos) módok (ha vannak): 

	A tantárgy tantervi helye (hányadik félév): 1.,4. félév

	Előtanulmányi feltételek (ha vannak): a tantárgy félévei egymásra épülnek


	Tantárgy-leírás: az elsajátítandó ismeretanyag tömör, ugyanakkor informáló leírása

	A tantárgy során a hallgató elsajátítja a műtárgyvizsgálatokhoz szükséges optikai alapismereteket, a fototechnikai és mikroszkópos vizsgálati módszereket.
1. szemeszter:

A fototechnikai vizsgálatokhoz használt sugárzások és azok fontosabb tulajdonságai. A sugárforrások működésének alapjai.

Geometriai fénytan, árnyék, fényvisszaverődés, fénytörés, színszórás és diszperzió, kettőstörés, fényelnyelés. Az optikai leképzés és annak eszközei: tükrök, lencsék és lencserendszerek képalkotása, lencsehibák, optikai rekeszek

Fizikai fénytan (interferencia, polarizáció, fényelhajlás, fényszóródás), színtan (a színek fizikai okai, színlátás, a színek jellemzése, színkeverési eljárások).
Optikai eszközök (egyszerű nagyítók, a mikroszkópok, felépítése, fajtái)

Fontosabb mikroszkópos vizsgálatok, a polarizációs mikroszkóp felépítése és használata. 
Fényképezési módok, a leképzési arány, a képalkotó sugárzás hullámhossza. Kiemelten az infrafelvételek és lumineszcens felvételek készítése és kiértékelése, a segítségükkel meghatározható ismeretek. 
Röntgen, vizsgálati módszerek, kölcsönhatása anyagokkal, röntgen radiográfiás vizsgálatok, felvételi tényezők és azok összefüggései, a vizsgálattal feltárható ismeretek.
4. szemeszter:

Nagyműszeres kémiai anyagvizsgálati módszerek áttekintése, alapelvek, folyamatok bemutatása, és ezen vizsgálati technikák, lehetőségek alkalmazása a restaurálás gyakorlatában és a hazai mérési lehetőségek bemutatása, anyagismereti kérdések körüljárása. Különböző anyagfajták (fémek, kerámiák, papírok, stb.) és vizsgálati módjainak tematikus áttekintése.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Kriston László: A műtárgyvizsgálatok fizikai alapjai, MKE, egyetemi jegyzet
Pigmentum.hu - online adatbázis
Pigments through the ages (www.webexhibits.org) – online adatbázis
Scientific Methods and Cultural Heritage (Gilberto Artioli, Oxford University Press, ISBN: 978-0-19-954826-2)
Analytical Chemistry in Archaeology (Mark Pollard et al, Cambridge University Press, ISBN: 0-521-65209-X)

Conservation Science (Eric May and Mark Jones, Thr Royal Society of Chemistry, ISBN-10: 0-85404-659-3

	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	a) tudása

Specializált ismeretekkel rendelkezik a restaurálás alapjául szolgáló műtárgyvizsgálati technikák fizikai alapjairól, a kapcsolódó kutatási módszerekről. Specializált ismeretekkel rendelkezik a restaurálásban alkalmazott fizikai vizsgálati technikákról és a vizsgálatok eredményének kiértékelési módszereiről. 
b) képességei

Képes a képzés során megszerzett természettudományos alapú anyagismeretekből, mint eszköztárból megfelelő módon választani. Képes a társterületek, különösen a műtárgyvizsgálatok területén dolgozó szakemberekkel való párbeszédre és közös munkára, mindenkor a műtárgy érdekeit tartva szem előtt.
c) attitűd

Aktívan keresi az új ismereteket, módszereket, kreatív megvalósítási lehetőségeket. Kiforrott kritikai érzékkel viszonyul a műtárgyak fizikai tulajdonságainak jellemzésére, illetve a műtárgyalkotó anyagok fizikai alapú vizsgálatára használt eljárásokhoz. Alkotó módon és megfelelő kritikai érzékkel képes használni a tevékenysége alapjául szolgáló technikai, anyagi és információs forrásokat.
d) autonómia, felelősség

Kialakított szakmai véleményét döntési helyzetekben képes önállóan képviselni. Tisztában van autonóm döntéshozatala határaival is: azzal, hogy mely területeken nem hozhat egyedül felelős döntéseket, milyen esetekben kell más, így természettudományos szakemberek bevonását kezdeményeznie. 
Féléves tematika alkalmakra bontva:
02.11.
Kémiai, fizikai alapfogalmak áttekintése, műszer elnevezések ismertetése 
02.18.
Spektroszkópiai alapfogalmak, anyagok jellemzése, XRF módszer ismertetése
03.16.
XRF gyakorlat (pár mérés és kiértékelés), módszertani kérdések, SEM-EDS
04.27.
PIXE és a neutronaktivációs analízis módszerei, alkalmazások, példák
05.11.

FT-IR, Raman módszerek, XRD, ötvözetek és kerámiák vizsgálati módszerei




	Tantárgy felelőse (név, beosztás, tud. fokozat): Vihart Anna DLA, adjunktus

	Tantárgy oktatásába bevont oktató(k) és elérhetősége(ik): Vihart Anna DLA adjunktus, vihart.anna@mke.hu, Dr. May Zoltán óraadó tanár, may.zoltan@ttk.hu

	A tantárgy tanításának időpontja/helyszíne: 

2026.02.11., 02.18., 03.16., 04.27., 05.11. 

MNMKK MNM ORRK, 1087 Bp. Könyves K. krt. 40.

	Tantárgykódja: RMN-AFIZ02-23-C

	Felelős tanszéke: Restaurátor Tanszék

	Képzési idő szemeszterekben: 2 szemeszter

	Tanórák száma összesen: 50 tanóra

	Tanulmányi követelmények: részvétel az órákon, jegyzetelés, 

	Oktatási módszerek: frontális előadás vetítettképes vázlattal, szemléltető eszközök, gyakorlati bemutató

	Javasolt tanulási módszerek: jegyzetelés, szakirodalom olvasása, konzultáció, részvétel a gyakorlatokon

	A hallgató egyéni munkával megoldandó feladatainak száma: 1-2

	Felhasználható fontosabb technikai és egyéb segédeszközök: sztereomikroszkóp, polarizációs mikroszkóp, fototechnikai eszközök

	Szabadon választható٭ (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően és köt.választhatóan felvevő  hallgatóval együtt): korlátlan/korlátozott: 12 fő (a mikroszkópos gyakorlatok során csoportbontás indokolt lehet)


